
Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Проект!


ПОСТАНОВЛЕНИЕ   ...

от     ...   2025 година

ЗА ПРИЕМАНЕ НА КЛАСИФИКАТОР НА ДЛЪЖНОСТИТЕ В АДМИНИСТРАЦИЯТА И НА НОМЕНКЛАТУРА НА КОДОВЕТЕ НА ДЛЪЖНОСТИТЕ ОТ КЛАСИФИКАТОРА НА ДИПЛОМАТИЧЕСКИТЕ ДЛЪЖНОСТИ


М И Н И С Т Е Р С К И Я Т    С Ъ В Е Т
П О С Т А Н О В И:

[bookmark: _Hlk208918510]Чл. 1. Приема Класификатор на длъжностите в администрацията.
[bookmark: _Hlk212478743]Чл. 2. Приема Номенклатура на кодовете на длъжностите от Класификатора на дипломатическите длъжности съгласно Приложението. 

ПРЕХОДНИ И ЗАКЛЮЧИТЕЛНИ РАЗПОРЕДБИ

[bookmark: to_paragraph_id571228][bookmark: to_paragraph_id6468991][bookmark: _Hlk198020431]§ 1. Отменя се Класификаторът на длъжностите в администрацията, приет с Постановление № 129 на Министерския съвет от 2012 г. (обн., ДВ, бр. 49 от 2012 г.; изм. и доп., бр. 80 от 2012, бр. 25 и 44 от 2014 г., бр. 64  от 2015 г., бр. 32, 36, 54, 76 и 86 от 2016 г., бр. 9, 44, 86 и 94 от 2017 г., бр. 24 и 72 от 2018 г., бр. 1, 2 и 93 от 2019 г., бр. 93, 99, 101 и 105 от 2020 г., бр. 21 и 67 от 2021 г., бр. 21, 60, 62 и 70 от 2022 г., бр. 95 и 106 от 2023 г., бр. 52 от 2024 г. и бр. 7 от 2025 г.). 
§ 2. В Наредбата за прилагането на Класификатора на длъжностите в администрацията, приета с Постановление № 129 на Министерския съвет от 2012 г. (обн., ДВ, бр. 49 от 2012 г.; попр. ДВ. бр. 75 от 2012 г.; изм. и доп., бр. 80 и 103 от 2012 г., бр. 30 и 37 от 2015 г., бр. 27, 36, 76, 79 и 86 от 2016 г., бр. 9 и 44 от 2017 г., бр. 1, 2, 31 и 93 от 2019 г., бр. 9, 93, 99 и 105 от 2020 г., бр. 21, 60, 62 и 70 от 2022 г., бр. 15, 95 и 106 от 2023 г., бр. 52 и 84 от 2024 г. и бр.7 от 2025 г.) се правят следните изменения и допълнения:
              1. В чл. 1:
              а) в ал. 1 се създава т. 7:
              „7. кодът на длъжността, заемана по служебно правоотношение, съгласно чл. 112, ал. 1, т. 10 от Закона за държавния служител“;          
              б) създава се ал. 4:
              „(4) Кодът на длъжността, заемана по служебно правоотношение, е дванадесетцифрен и се формира в първите осем цифри от съответния код от Националната класификация на професиите и длъжностите, деветата цифра е 0, а с последните три цифри се формира число, съответстващо на поредния номер на длъжността в Класификатора на длъжностите в администрацията. При добавяне на нови длъжности кодът се формира в първите осем цифри от съответния код от Националната класификация на професиите и длъжностите, деветата цифра е 0, а с последните три цифри се формира число, което за всяка добавена хронологично длъжност нараства с 1 спрямо поредния номер на последно въведената длъжност от Класификатора.
             2. В чл. 3, ал. 9, т. 1 думите „по чл. 37, ал. 1, т. 7 и 10 и ал. 4 ЗМВР“ се заменят с „по чл. 37, ал. 1, т. 7, 10 и 11 и ал. 4 ЗМВР“. 
              3. В чл. 7:
              а) в ал. 22:
              аа) в първото изречение след думите „старши социален работник“ се поставя запетая и се добавят думите „младши социален работник“;
              бб) създава се нова т. 3:
              „3. длъжността „младши социален работник“ е свързана с анализ и систематизиране на информация; обработка на бази данни и документи във връзка с предоставянето на помощи и социални услуги; регистрация и изготвяне на справки; младшият социален работник може да осъществява дейности по административното обслужване и носи пряка отговорност за извършваните от него действия във връзка с изпълнението на длъжността.“;
	вв) досегашната т. 3 става т. 4.;
  б) създава се ал. 25:
  „(25) Длъжността „държавен здравен инспектор“ има функции по осъществяване на държавния здравен контрол на територията на отделните административни области на страната от регионалните здравни инспекции и на територията на цялата страна от Министерството на здравеопазването. Длъжността е свързана с осъществяването на контрол по спазване и изпълнение на установените с нормативен акт здравни изисквания за: обектите с обществено предназначение по § 1, т. 9 от допълнителните разпоредби на Закона за здравето; продуктите и стоките със значение за здравето на човека по § 1, т. 10 от допълнителните разпоредби на Закона за здравето; дейностите със значение за здравето на човека по § 1, т. 11 от допълнителните разпоредби на Закона за здравето; факторите на жизнената среда по § 1, т. 12 от допълнителните разпоредби на Закона за здравето; надзор на заразните болести; контрол по спазване на установените с нормативен акт забрани и ограничения за реклама и продажба на алкохолни напитки; забрани и ограничения за тютюнопушене; държавен здравен контрол за спазване на изискванията за защита на лицата от въздействието на йонизиращи лъчения, както и други контролни функции по прилагане на законодателството. Длъжността „държавен здравен инспектор“ се степенува в седем групи, подредени в низходящ ред – „държавен здравен инспектор I степен в Министерството на здравеопазването“, „държавен здравен инспектор II степен в Министерството на здравеопазването“, „държавен здравен инспектор III степен в Министерството на здравеопазването“, „държавен здравен инспектор I степен в регионална здравна инспекция“, „държавен здравен инспектор II степен в регионална здравна инспекция“, „държавен здравен инспектор III степен в регионална здравна инспекция“ и „държавен здравен инспектор IV степен“, като се вземат предвид обхватът, обемът и сложността на изпълняваната от тях дейност.
             в) създава се ал. 26:
 „(26) Длъжността „инспектор по ядрена безопасност и радиационна защита“ е свързана с осъществяване на контрол на ядрената безопасност и радиационната защита по реда на Закона за безопасно използване на ядрената енергия, чрез: проверки (физически, документални, измервания и изпитвания, насрещни проверки и др.) на лица, обекти и информация за състоянието на ядрената безопасност, радиационната защита, физическата защита, условията за експлоатация на обекта, правоспособност на персонала и техническото състояние на ядрените съоръжения и на източниците на йонизиращите лъчения, както и за изпълнение на условията на издадените лицензии и разрешения; съставяне на актове за административни нарушения; даване на предложения за изменение, спиране, прекратяване и отнемане на разрешения, лицензии, удостоверения за регистрация или удостоверения за правоспособност и за прилагане на принудителни административни мерки; даване на задължителни писмени предписания за осигуряване на ядрената безопасност, физическата защита и радиационната защита. Длъжността се степенува в четири групи, подредени в низходящ ред – съответно „държавен инспектор по ядрена безопасност и радиационна защита“, „главен инспектор по ядрена безопасност и радиационна защита“, „старши инспектор по ядрена безопасност и радиационна защита“ и „инспектор по ядрена безопасност и радиационна защита“, като се вземат предвид обхватът, обемът и сложността на изпълняваната от тях дейност.
4. Навсякъде в текста думите „Закона за противодействие на корупцията и за отнемане на незаконно придобитото имущество“ се заменят със „Закона за противодействие на корупцията“.  
5. В заглавието на колона 5 от Приложение № 1 към чл. 11, ал. 1 думите „по НКПД“ се заменят с „на длъжността“ и към заглавието се създава бележка № 1 под линия:
„1. В Колона 5 „Код на длъжността“ за длъжностите по служебно правоотношение се посочва 12-цифреният код, определен в колона 9 от Класификатора на длъжностите в администрацията, съответно в Номенклатурата на кодовете на длъжностите от Класификатора на дипломатическите длъжности; за длъжностите по трудово правоотношение се изписва кодът по НКПД.“ 
6. В Приложение № 2 към чл. 11, ал. 4:
а) в таблицата „Поименно разписание на длъжностите“:
аа) в заглавието на колона 10 думите „по НКПД“ се заменят с „на длъжността“ и към заглавието се създава бележка под линия № 2:
„2. В колона 10 „Код на длъжността“ за длъжностите по служебно правоотношение се посочва 12-цифреният код, определен в колона 9 от Класификатора на длъжностите в администрацията, съответно в Номенклатурата на кодовете на длъжностите от Класификатора на дипломатическите длъжности; за длъжностите по трудово правоотношение се изписва кодът по НКПД.“
[bookmark: _Hlk212459258]бб) в заглавието на колони 13, 14 и 15 думите „в лв.“ се заменят с „в евро“;
б) в заглавието на четвъртата колона от таблицата „Рекапитулация“ думите „в лв.“ се заменят с „в евро“;
7. В заглавието на колони 7 и 8 от Приложение № 3 към чл. 11, ал. 5 думите „в лв.“ се заменят с „в евро“.
§ 3. Постановлението се приема на основание чл. 2, ал. 2 и чл. 112, ал. 1, т. 10 от Закона за държавния служител.
§ 4. Длъжностните разписания на административните структури се привеждат в съответствие с постановлението в двумесечен срок от влизането му в сила.

МИНИСТЪР-ПРЕДСЕДАТЕЛ: /п/ Росен Желязков

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Габриела Козарева

